L’IES Federica Montseny convoca el seu Concurs sobre Electrònica en la XXXI Setmana Tècnica
2025-07-24

Amb motiu de la XXXI edició de la seua Setmana Tècnica, el Departament d’Electrònica de l’IES Federica Montseny de Burjassot ha convocat, dins de la programació d’activitats, el seu Concurs sobre Electrònica, el qual està obert a qualsevol alumne d’ESO, Batxillerat o Cicles Formatius de qualsevol centre del municipi de Bujassot i també de Godella.

A partir de la pregunta: Què és per a tu l’Electrònica?, les persones que es presenten al concurs han de realitzar una presentació de diapositives, amb un màxim de 10, en Power Point, OpenOffice o LibreOffice en la qual responguen a la qüestió plantejada, de manera creativa i original.

Els arxius han d’enviar-se a l’adreça de correu electrònic: dptoelectronica@iesfmontseny.com, amb l’assumpte Concurso2017_nom_cognom, i detallant el centre abans de les 24h del 31 de gener.

El jurat està format pel Departament d’Electrònica del propi IES Federica Montseny i la fallada del mateix resultarà inapel·lable. El guanyador o guanyadora es portarà com a premi una Tablet model Wolder 7.9”, un premi que es lliurarà en el marc de la celebració de la Setmana Tècnica de 2017, durant les xarrades dels dies 6, 7 i 8 de febrer.